smcproject/ml-wiki-sentences huggingface dataset:
രാജസ്ഥാൻ സംസ്ഥാനത്തെ ജയ്‌പൂരിൽ ഒരു ഇസ്ലാമിക കുടുംബത്തിലായിരുന്നു അദ്ദേഹത്തിന്റെ ജനനം.
അദ്ദേഹത്തിന്റെ മാതാവ് പരേതയായ സഈദ ബീഗം ഖാൻ ടോങ്ക് ഹക്കീം കുടുംബത്തിൽ നിന്നുള്ള വ്യക്തിയും പിതാവ് പരേതനായ ജാഗീർദാർ ഖാൻ ടോങ്ക് ജില്ലയ്ക്കടുത്തുള്ള ഖജൂറിയ ഗ്രാമത്തിൽ , ടയർ ബിസിനസ്സ് നടത്തിയിരുന്നു.
മികച്ച ക്രിക്കറ്റ് കളിക്കാരായിരുന്ന ഇർഫാനും അദ്ദേഹത്തിന്റെ ഉറ്റസുഹൃത്തായ സതീഷ് ശർമയും.
പിന്നീട് ഇർഫാൻ സി കെ നായിഡു ടൂർണമെന്റിലേക്ക് തിരഞ്ഞെടുക്കപ്പെട്ടു (ഫസ്റ്റ് ക്ലാസ് ക്രിക്കറ്റിലേക്കുള്ള ഒരു ചവിട്ടുപടിയെന്ന നിലയിൽ 23 വയസ്സിന് താഴെയുള്ള വളർന്നുവരുന്ന കളിക്കാർക്കുള്ള ടൂർണമെന്റ്).
എന്നിരുന്നാലും ഫണ്ടിന്റെ അഭാവം മൂലം അദ്ദേഹം ടൂർണമെന്റിൽ പങ്കെടുത്തില്ല.
എം.എ. കഴിഞ്ഞതിനുശേഷം 1984 ൽ നാഷണൽ സ്കൂൾ ഓഫ് ഡ്രാമയിൽ ചേർന്നു  അഭിനയം പഠിച്ചു.
1987 ൽ NSD യിലെ പഠിത്തം പൂർത്തിയായതിനു ശേഷം ഇർഫാൻ മുംബൈയിലേക്ക് മാറി.
മീരാ നായരുടെ സലാം ബോംബെ!
എന്ന സിനിമയിൽ ഇർഫാൻ ഖാന് ഒരു ചെറിയ വേഷം വാഗ്ദാനം ചെയ്യപ്പെട്ടുവെങ്കിലും അദ്ദേഹം അഭിനയിച്ച  രംഗങ്ങൾ നീക്കം ചെയ്യപ്പെട്ടു.
മിഖായേൽ ഷട്രോവിന്റെ റഷ്യൻ നാടകത്തിന്റെ ഉദയ് പ്രകാശിന്റെ വിവർത്തനത്തെ അടിസ്ഥാനമാക്കി ദൂരദർശനിൽ സംപ്രേഷണം ചെയ്ത ലാൽ ഘാസ് പർ നീലെ ഘോഡ് എന്ന ടെലിവിഷൻ നാടകത്തിൽ അദ്ദേഹം ലെനിന്റെ വേഷം ചെയ്തു.
പിന്നീട് ഡാർ എന്ന സ്റ്റാർ ബെസ്റ്റ് സെല്ലേഴ്‌സ് പരമ്പരയിലെ പ്രധാന പ്രതിയോഗിയായ സൈക്കോ കില്ലറായി അദ്ദേഹം അഭിനയിച്ചു.
അലി സർദാർ ജാഫ്രി നിർമ്മിച്ച കഹ്കാഷനിൽ പ്രശസ്ത വിപ്ലവ ഉറുദു കവിയും ഇന്ത്യയുടെ മാർക്‌സിസ്റ്റ് രാഷ്ട്രീയ പ്രവർത്തകനുമായ മഖ്ദൂം മൊഹിയുദ്ദീന്റെ വേഷവും അദ്ദേഹം അവതരിപ്പിച്ചു.
സ്റ്റാർ ബെസ്റ്റ് സെല്ലേഴ്സിന്റെ (സ്റ്റാർ പ്ലസിൽ സംപ്രേഷണം ചെയ്ത) ഏതാനും എപ്പിസോഡുകളിലും അദ്ദേഹം അഭിനയിച്ചിരുന്നു.
ഭൻവർ (SET ഇന്ത്യയിലൂടെ സംപ്രേഷണം ചെയ്തത്) എന്ന പരമ്പരയുടെ രണ്ട് എപ്പിസോഡുകൾക്കായി അദ്ദേഹം പ്രത്യക്ഷപ്പെട്ടിരുന്നു.
തുടർന്ന് ബസു ചാറ്റർജിയുടെ നിരൂപക പ്രശംസ നേടിയ നാടകീയ ചിത്രമായ കംല കി മൌത്തിൽ (1989) രൂപ ഗാംഗുലിക്കൊപ്പം അഭിനയിച്ചു.
അക്കാലത്ത് അദ്ദേഹം ഒരു പാട്  ടി വി സീരിയലുകളിൽ അഭിനയിച്ചു. 'ചാണക്യ', 'ചന്ദ്രകാന്ത' ഭാരത് ഏക് ഖോജ്, സാരാ ജഹാൻ ഹമാര, ബനേഗി അപ്നി ബാത്ത്, ശ്രീകാന്ത്, ദൂരദർശനിൽ പ്രക്ഷേപണം ചെയ്യപ്പെട്ട അനൂഗൂഞ്ച്, സ്റ്റാർ ബെസ്റ്റ് സെല്ലേഴ്സ് (സ്റ്റാർ പ്ലസ്), സ്പാർഷ് എന്നിവ അവയിൽ പ്രധാനമാണ്.
വില്ലൻ വേഷത്തിലാണ് പ്രധാനമായും അദ്ദേഹം അഭിനയിച്ചത്.
1988 ൽ മീര നായർ സം‌വിധാനം ചെയ്ത സലാം ബോം‌ബേ എന്ന ചിത്രത്തിൽ ആദ്യമായി അഭിനയിച്ചു.
1990 ൽ നിരൂപക പ്രശംസ നേടിയ ഏക് ഡോക്ടർ കി മൗത് എന്ന സിനിമയിലും 1998 ൽ സച് എ ലോങ് ജേർണി എന്ന സിനിമയിലും അതുപോലെയുള്ള മറ്റു സിനിമകളും അഭിനയിച്ചുവെങ്കിലും ശ്രദ്ധിക്കപ്പെട്ടില്ല.
1998 ൽ സഞ്ജയ് ഖാന്റെ "ജയ് ഹനുമാൻ" എന്ന പരമ്പരയിൽ ഖാൻ വാത്മീകിയെ അവതരിപ്പിച്ചു.
മുന്നേറ്റവു ദേശീയ അംഗീകാരവും (2001–2008)
ഹിമാചൽ പ്രദേശിലും രാജസ്ഥാനിലും 11 ആഴ്ചകൾക്കുള്ളിൽ ചിത്രീകരണം പൂർത്തിയായ ദി വാരിയർ എന്ന ചരിത്ര സിനിമയിലെ നായകനായി ആസിഫ് കപാഡിയ അദ്ദേഹത്തെ അവതരിപ്പിച്ചു.
2001 ൽ അന്താരാഷ്ട്ര ചലച്ചിത്രമേളകളിൽ ദി വാരിയർ പ്രദർശിപ്പിക്കപ്പെട്ടതോടെ, ഖാൻ അറിയപ്പെടുന്ന ഒരു മുഖമായി മാറി.
പക്ഷേ പിന്നീടുള്ള പല സിനിമകളിലും ശ്രദ്ധേയമായ ഒരു വേഷം ചെയ്യാൻ അദ്ദേഹത്തിനു കഴിഞ്ഞില്ല.
പിന്നീട് 2003 ൽ അശ്വിൻ കുമാർ സം‌വിധാനം ചെയ്ത റോഡ് ടു ലഡാക് എന്ന ലഘുചിത്രത്തിൽ അഭിനയിച്ചത് വളരെ ശ്രദ്ധേയമായി.
അന്താരാഷ്ട്ര ചലച്ചിത്രോത്സവങ്ങളിൽ ഈ ചിത്രത്തിന് മികച്ച അവലോകനങ്ങൾ ലഭിച്ചതിന് ശേഷം, ഖാൻ അഭിനയിച്ച ഒരു മുഴുനീള ഫീച്ചർ സിനിമയായി ഇത് നിർമ്മിക്കപ്പെട്ടു.
അതേ വർഷം തന്നെ ഷേക്സ്പിയറുടെ മാക്ബെത്തിന്റെ ചലച്ചിത്രാവിഷ്ക്കാരമായ നിരൂപക പ്രശംസ നേടിയ മക്ബൂലിൽ അദ്ദേഹം ടൈറ്റിൽ റോൾ ചെയ്തു.
ഹിന്ദിയിലെ ശ്രദ്ധിക്കപ്പെട്ട ആദ്യ സിനിമ എന്നു പറയാവുന്നത് 2005 ൽ അഭിനയിച്ച രോഗ് എന്ന സിനിമയാണ്.
2004 ൽ ഹാസിൽ എന്ന ചിത്രത്തിൽ അഭിനയിച്ചതിന് മികച്ച്  വില്ലനുള്ള ഫിലിം‌ഫെയർ അവാർഡ് ലഭിച്ചു.
2007 ൽ അഭിനയിച്ച ലൈഫ് ഇൻ എ മെട്രോ എന്ന സിനിമ വളരെയധികം ശ്രദ്ധേയമായി.
മികച്ച സഹനടനുള്ള അവാർഡും ലഭിച്ചു.
1995 ഫെബ്രുവരിയിൽ എഴുത്തുകാരിയും നടിയും NSD യിലെ സഹപാഠിയും കൂടിയായ സുതാപ സിക്ദറെ ഇർഫാൻ ഖാൻ വിവാഹം ചെയ്തു.
ഇവർക്ക് രണ്ടു ആൺ മക്കളുണ്ട്.
ചലച്ചിത്രങ്ങൾ സിനിമയുടെ പേര് വർഷം കഥാപാത്രം മറ്റു കുറിപ്പുകൾ അംഗ്രേസി മീഡിയം 2020 ചമ്പക് ബൻസാൽ ബ്ലാക്ക്മെയിൽ 2018 ദേവ് കൌശൽ പസിൾ 2018 റോബർട്ട് English movie കർവാൻ 2018 ഷൌക്കത്ത് ഹിന്ദി മീഡിയം 2017 രാജ് ബത്ര ഡൂബ്: നോ ബെഡ് ഓഫ് റോസസ് 2017 ജാവേദ് ഹസൻ Bangladesh-India joint venture film ദ സോംഗ് ഓഫ് സ്കോർപിയൻ്‍സ് 2017 ആദം ക്വരിബ് ക്വരിബ് സിംഗ്‍ല്ലെ 2017 യോഗി ദ ജംഗിൾ ബുക്ക് 2016 ബാലൂ (ശബ്ദം) Hindi dub ഇൻഫെർനോ 2016 Harry "The Provost" Sims മദാരി 2016 Nirmal Kumar ക്വിസ്സ 2015 അംബർ സിംഗ് പിക്കു 2015 റാണ ചൌധറി ജുറാസിക് വേൾഡ് 2015 സൈമൺ മസ്റാണി തൽവാർ 2015 അശ്വിൻ കുമാർ ജസ്ബാ 2015 യൌഹാൻ ഗൺഡേ 2014 A.C.P. സത്യജീതി സർക്കാർ The Xpose 2014 Alec D'Costa Haider 2014 Roohdaar സാഹെബ്, ബീവി ഔർ ഗാങ്ങ്സ്റ്റർ റിട്ടേൺസ് 2013 Indrajeet Singh ഡി-ഡേ 2013 Wali Khan ദ ലഞ്ച്ബോക്സ് 2013 സാജൻ ഫെർണാണ്ടസ് പാൻ സിംഗ് തോമർ 2012 പാൻ സിംഗ് തോമർ ദ അമേസിംഗ് സ്പൈഡർ-മാൻ 2012 Dr. രജിത രാത ഇംഗ്ലീഷ് സിനിമ ലൈഫ് ഓഫ് പൈ 2012 Adult Piscine Molitor Patel ("Pi") ഇംഗ്ലീഷ് സിനിമ യെഹ് സാലി സിന്ദഗി 2011 അരുൺ 7 ഖൂൻ മാഫ് 2011 വസിയുല്ല ഖാൻ a.k.a. മുസാഫിർ താങ്ക് യൂ 2011 വിക്രം റൈറ്റ് യാ റോങ്ങ് 2010 വിനയ് പട്നായിക് നോക് ഔട്ട് 2010 ബച്ചൂ / ടോണി ഖോസ്ല ഹിസ്സ് 2010 ഇൻസ്പെക്ടർ വിക്രം ഗുപ്ത ആസിഡ് ഫാക്ടറി 2009 കൈസർ ബില്ലു 2009 ബില്ലു/വിലാസ് പർദേശി ന്യൂയോർക്ക് 2009 റോഷൻ (FBI Official) ന്യൂയോർക്ക്, ഐ ലവ് യൂ 2009 മൻസുഖ്ഭായ് ഇംഗ്ലീഷ് സിനിമ ബില്ലോ ബാർബർ 2008 ദില്ലി 6 2008 ഭോപ്പാൽ 2008 സെക്സ് ആൻഡ് നേക്കഡ് 2008 മുംബൈ മേരി ജാൻ 2008 തോമസ് ക്രേസി 4 2008 ഡോ. മുഖർജി സൺഡേ 2008 കുമാർ പാർട്ടീഷൻ 2007 അവ്താർ റോഡ് ടു ലഡാക്ക് 2008 റോഡ് ടു ലഡാക്ക് (ഹ്രസ്വചിത്രം), 2003-ൽ പുറത്തിറങ്ങി; മുഴുനീളചിത്രം നിർമ്മാണത്തിൽ.
ആജാ നാച്ലേ 2007 ഫാറൂഖ് റിലീസ് ചെയ്തു അപ്നാ ആസ്മാൻ 2007 രവി കുമാർ റിലീസ് ചെയ്തു ദി ഡാർജിലിംഗ് ലിമിറ്റഡ് 2007 ഫാദർ റിലീസ് ചെയ്തു ദി നെയിംസേക്ക് 2007 അശോക് ഗാംഗുലി മീരാ നായർ ചിത്രം ലൈഫ് ഇൻ എ മെട്രോ 2007 മോൺടി മികച്ച സഹനടനുള്ള ഫിലിംഫെയർ അവാർഡ് എ മൈറ്റി ഹാർട്ട് (ചലച്ചിത്രം) 2007 ക്യാപ്റ്റൻ കാനിൽ പ്രദർശിപ്പിക്കപ്പെട്ടു സൈനികുഡു 2006 പപ്പു യാദവ് ഡെഡ്ലൈൻ: സിർഫ് 24 ഘണ്ഡേ 2006 ക്രിഷ് വൈദ്യ ദി കില്ലർ 2006 വിക്രം/രൂപ്ചന്ദ് സോളങ്കി ഇമ്രാൻ ഹഷ്മിയോടൊപ്പം യൂം ഹോത്താ തോ ക്യാ ഹോത്താ 2006 സലിം രജബലി നസീറുദ്ദീൻ ഷായുടെ സംവിധാനത്തിൽ 7½ ഫേരേ 2005 മനോജ് ജുഹി ചാവ്‌ലയോടൊപ്പം രോഗ് 2005 ഇൻസ്പെക്റ്റർ ഉദയ് റാത്തോഡ് ചോക്കലേറ്റ്: ദി ഡീപ്പ് ഡാർക്ക് സീക്രട്ട് 2005 ചരസ് 2004 ഉദയ് ചോപ്ര ജിമ്മി ഷെർഗിൽ എന്നിവരോടൊപ്പം ആൻ: മെൻ അറ്റ് വർക്ക് 2004 യൂസുഫ് പഠാൻ അക്ഷയ് കുമാർ , സുനിൽ ഷെട്ടി , ശത്രുഘ്നൻ സിൻഹ എന്നിവരോടൊപ്പം മഖ്ബൂൽ 2003 മഖ്ബൂൽ ദേശീയ അവാർഡ് ഹാസിൽ 2003 രൺവിജയ് സിംഗ് ജിമ്മി ഷെർഗിലിനോടൊപ്പം, മികച്ച വില്ലനുള്ള ഫിലിംഫെയർ അവാർഡ് കസൂർ 2001 പബ്ലിക് പോസിക്യൂട്ടർ അഫ്താബ് ശിവദാസാനി , ലിസ റേ , എന്നിവരോടൊപ്പം ദ വാരിയർ 2001 വഴിത്തിരിവായ വേഷം സച്ച് എ ലോങ്ങ് ജേർണി 1998 ഗസ്റ്റഡിന്റെ അച്ഛൻ ഏക് ഡോക്ടർ കി മൗത് 1991 ദൃഷ്ടി 1990 സലാം ബോംബെ 1988 കത്തെഴുതുന്ന ആൾ സീൻ നീക്കം ചെയ്യപ്പെട്ടു അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Irrfan Khan Irrfan Khan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇൽതുമിഷ് ഇംഗ്ലീഷ് വിലാസം https://ml.wikipedia.org/wiki/Iltutmish ഇൽതുമിഷിന്റെ ഖബറിടം
ഇൽതുമിഷ് ഇന്ത്യ ഭരിച്ച അടിമ വംശത്തിലെ സുൽത്താൻ.
തുർക്കിസ്ഥാനിലെ ഇൽബരി ഗോത്രത്തില്പെട്ട ഈലം ഖാനാണ് ഇൽതുമിഷിന്റെ പിതാവ്.
ഗോത്രത്തലവനായ പിതാവിന്റെ മറ്റു മക്കളെക്കാൾ ബുദ്ധിമാനും സുന്ദരനുമായിരുന്നു ഇൽതുമിഷ്.
അസൂയ കാരണം മറ്റ് സഹോദരങ്ങൾ ഇദ്ദേഹത്തെ അടിമയാക്കി ഒരു വ്യാപാരിക്ക് വിറ്റു.
പലതവണ കൈമാറി ഡൽഹി സുൽത്താനായ ഖുത്ബുദ്ദീൻ ഐബകിന്റെ കൈയിലെത്തിപ്പെട്ടു.
ഇൽതുമിഷിന്റെ ബുദ്ധിപാടവത്തിൽ മതിപ്പു തോന്നിയ ഖുത്ബുദ്ദീൻ ഐബക് അദ്ദേഹത്തെ ബദായൂനിലെ ഗവർണ്ണറാക്കുകയും തന്റെ മകളെ വിവാഹം ചെയ്തു കൊടുക്കുകയും ചെയ്തു.
ഐബകിന്റെ മരണശേഷം ദൽഹിയിലെ പ്രഭുക്കന്മാർ അദ്ദേഹത്തിന്റെ മകൻ ആരാം ഷായെ സുൽത്താനായി വാഴിച്ചു.
എന്നാൽ ഭരണപാടവമില്ലാത്ത ആഡംബര പ്രിയനായ ആരാം ഷാക്ക് അതിനുള്ള യോഗ്യതയുണ്ടായിരുന്നില്ല.
1211 ൽ ആരാംഷായും ഇൽതുമിഷും യമുനയുടെ തീരത്ത് വെച്ച് ഏറ്റുമുട്ടി .
യുദ്ധത്തിൽ വിജയിച്ച ഇൽതുമിഷ്  അടിമ വംശത്തിന്റെ രണ്ടാമത്തെ സുൽത്താനായി അധികാരമേറ്റു.
ദൽഹിയിലെ വിഖ്യാതമായ ഖുത്ബ് മിനാർ പണികഴിപ്പിച്ചത് ഇൽതുമിഷാണ് ഖുത്ബ് മിനാർ
ഇഷ്ടിക കൊണ്ട് നിർമ്മിച്ച് ലോകത്തിലെ ഏറ്റവും ഉയരമേറിയ മിനാരമാണ് ഖുത്ബ് മിനാർ (Qutub Minar) (ഹിന്ദി: क़ुतुब मीनार ഉർദ്ദു: قطب منار).
ഇന്തോ-ഇസ്ലാമിക വാസ്തുശില്പ്പകലക്ക് ഒരു ഉത്തമോദാഹരണമാണ്‌ ഈ ഗോപുരം.
ദക്ഷിണദില്ലിയിലെ മെഹ്റോളിയിലെ ഖുത്ബ് സമുച്ചയത്തിലാണ്‌ ഇത് സ്ഥിതി ചെയ്യുന്നത്.
യുനെസ്കോയുടെ ലോകപൈതൃകകേന്ദ്രങ്ങളുടെ പട്ടികയിൽ ഖുത്ബ് മിനാറും ഉൾപ്പെട്ടിട്ടുണ്ട്.
72.5 മീറ്റർ (237.8 അടി) ഉയരമുള്ള ഈ ഗോപുരത്തിന്റെ മുകളിലേക്ക് കയറുന്നതിന്‌ 399 പടികളുണ്ട്.
അഞ്ചു നിലകളുള്ള ഇതിന്റെ താഴെത്തട്ടിന്റെ വ്യാസം 14.3 മീറ്ററും മുകളിലെ നിലയുടെ വ്യാസം 2.75 മീറ്ററുമാണ്‌.
ഇസ്ലാമികവാസ്തുകലയിലെ എട്ട് മട്ടകോണുകളും, എട്ട് ചാപങ്ങളും ചേർന്ന മിനാറുകളുടെ അസ്തിവാരരൂപരേഖ.
ഇത്തരത്തിലുള്ള വാസ്തുവിദ്യയാണ് ഖുത്ബ് മിനാറിന്റെ കാര്യത്തിലും ഉപയോഗിച്ചിരിക്കുന്നതെങ്കിലും കോണുകളുടേയും ചാപങ്ങളുടേയും എണ്ണം 12 വീതമാണ്.
ആധുനികനിർമ്മിതികളിലൊന്നായ മലേഷ്യയിലെ പെട്രോണാസ് ഗോപുരങ്ങളും ഈ വാസ്തുകല പിന്തുടരുന്നു
1199-ൽ ദില്ലി സുൽത്താനായിരുന്ന ഖുത്ബ്ദീൻ ഐബക് ആയിരുന്നു ഈ മിനാറിന്റെ ആദ്യ നില പണിതത്.
സുൽത്താൻ ഇൽത്തുമിഷ് , 1229-ഓടെ മറ്റു നാലുനിലകൾ പണി പൂർത്തീകരിച്ചു.
ഗോറി സാമ്രാജ്യത്തിന്റെ കാലത്ത് അഫ്ഗാനിസ്താനിൽ പലയിടത്തും ഇത്തരത്തിലുള്ള ഗോപുരങ്ങൾ നിർമ്മിക്കപ്പെട്ടിട്ടുണ്ട്.
ഇതിൽ നിന്നും ആശയം ഉൾക്കൊണ്ടാണ് ഗോറികളുടെ അടിമയായിരുന്ന ഖുത്ബ്ദീൻ ഈ ഗോപുരം നിർമ്മിച്ചത്.
ഖുത്ബ് മിനാറിന്റെ രീതിയിൽ 8 കോണുകളും 8 ചാപങ്ങളുടേയും രീതിയിലുള്ള അസ്തിവാരവാസ്തുശൈലിയുടെ മാതൃകകൾ അഫ്ഗാനിസ്താനിൽ പലയിടത്തും കാണാൻ സാധിക്കും.
ഈ ശൈലിയുടെ ഒരു ആദ്യകാല ഉദാഹരണം, ഇറാനിലെ സിസ്താനിൽ കാണാം.
ഇവിടെ ഖ്വാജ സിയ പുഷ് എന്ന സ്ഥലത്ത് പന്ത്രണ്ടാം നൂറ്റാണ്ടീൽ നിർമ്മിച്ച ഇഷ്ടികകൊണ്ടുള്ള ഒരു മിനാറിന്റെ അവശിഷ്ടം നിലനിൽക്കുന്നുണ്ട്.
ഒരു ചത്രുരശ്രകിലോമീറ്റർ വിസ്തീർണ്ണമുള്ള ഒരു മദ്ധ്യകാല ആവാസകേന്ദ്രത്തിനുമേൽ ഉയർത്തിയിട്ടുള്ള ഈ മിനാറും ഖുതുബ് മിനാറിന്റെ അതേ അസ്ഥിവാരരൂപരേഖ പങ്കുവക്കുന്നു.
ഇടിമിന്നൽ മൂലവും ഭൂകമ്പം മൂലവും മിനാറിന്‌ പലപ്പോഴും കേടുപാടുകൾ സംഭവിച്ചിട്ടുണ്ട്.
ദില്ലി സുൽത്താന്മാരായിരുന്ന അലാവുദ്ദീൻ ഖിൽജി , മുഹമ്മദ് തുഗ്ലക്, ഫിറോസ് ഷാ തുഗ്ലക് , ഇബ്രാഹിം ലോധി എന്നിവരുടെ കാലത്ത് മിനാറിന്റെ കേടുപാടുകാൾ തീർത്തിട്ടുണ്ട്.
1326ൽ മുഹമ്മദ് തുഗ്ലക്കിന്റെ കാലത്ത് കുത്തബ് മീനറിന് ഇടിമിന്നൽ ഏൽക്കുകയും അത് കേട് പാട് തീർത്തതായും പഴയകാല രേഖകളിൽ കാണുന്നൂ.1368ലും ഇടിമിന്നലിൽ ഉണ്ടായ കേട് പാടുകൾ തീർത്ത് ഫിറോസ് ഷാ തുഗ്ലക്ക് ആണ് മുകളിൽ കാണുന്ന മാർബിൾ പാളികൾ പതിച്ചത് എന്നും രേഖകളിൽ കാണുന്നൂ.
ഖുത്ബ്ദീൻ ഐബക് പണിത ആദ്യനിലയുടെ ചുമരിൽ അറബിവാചകങ്ങൾ കൊത്തി വച്ചിട്ടുണ്ട്.
ഏറ്റവും മുകളിലെ രണ്ടുനിലകളൊഴികെ മറ്റു നിലകളെല്ലാം ചുവന്ന മണൽക്കല്ലിന്റെ കട്ടകൾ കൊണ്ടാണ് നിർമ്മിച്ചിട്ടുള്ളത്.
മുകളിലെ രണ്ടു നിലകൾ ഫിരോസ് ഷാ തുഗ്ലക് വെണ്ണക്കല്ലുകൊണ്ടാണ് തീർത്തിട്ടുള്ളത്.
ഇർവിൻ റോസ് ഇംഗ്ലീഷ് വിലാസം https://ml.wikipedia.org/wiki/Irwin_Rose
ഒരു അമേരിക്കൻ ജീവശാസ്ത്രജ്ഞനായിരുന്നു ഇർവിൻ റോസ് .
ആരോൺ സിചനോവർ , അവ്രാം ഹെർഷ്കോ എന്നിവർക്കൊപ്പം 2004-ലെ യൂബിക്വിറ്റിൻ-മെഡിയേറ്റഡ് പ്രോട്ടീൻ ഡീഗ്രേഡേഷൻ കണ്ടെത്തിയതിന് രസതന്ത്രത്തിനുള്ള നൊബേൽ സമ്മാനം ലഭിച്ചു.
ന്യൂയോർക്കിലെ ബ്രൂക്ലിനിൽ ഒരു മതേതര ജൂത കുടുംബത്തിലാണ് റോസ് ജനിച്ചത്.
എല്ല (ഗ്രീൻവാൾഡ്), ഫ്ലോറിംഗ് സ്റ്റോർ ഉടമയായ ഹാരി റോയ്‌സ് എന്നിവരുടെ മകനാണ്.
അമ്മ, എല്ലാ ഗ്രീൻവാൾഡ്, ഒരു അമേരിക്കക്കാരിയായിരുന്നു.
ആ കുടുംബത്തിൽ ഒരു സഹോദരിയും നാല് സഹോദരന്മാരും ഉൾപ്പെടുന്നു.
എല്ലാവരും ഹംഗറിയിൽ ജനിച്ചു.
പിതാവ്, ഹാരി റോയ്‌സിന് റഷ്യയിലെ ഒഡെസ എന്ന പ്രദേശത്ത് രണ്ട് സഹോദരന്മാരും ഒരു സഹോദരിയുമുണ്ടായിരുന്നു.
ഗ്രീൻവാൾഡും റോസും മതേതര ജൂതന്മാരുടെ കുട്ടികളുമാണ്.
അതിനാൽ ഇർവിനും ഇളയ സഹോദരനും മുത്തച്ഛൻ റോസിനെ പ്രീതിപ്പെടുത്താനായി എബ്രായ സ്കൂളിൽ കുറച്ചു സമയം ചെലവഴിച്ചു.
ഇർവിന്റെ സഹോദരന് ബാധിച്ചിരുന്ന റുമാറ്റിക് പനി കാരണം കുടുംബത്തിന് വരണ്ട കാലാവസ്ഥയിലേക്ക് പോകേണ്ടിവന്നു.
ഇർവിന്റെ അമ്മയുടെ സഹോദരിയുടെ വാഷിംഗ്ടണിലെ സ്പോക്കെയ്നിലെ പാർപ്പിക്കാൻ കഴിയുന്ന സുഖപ്രദമായ ഒരു വീട് ആയിരുന്നു താമസത്തിനായി തെരഞ്ഞെടുത്തിരുന്നത്.
ഇതുമൂലം പിതാവിന്റെ ഫ്ലോറിംഗ് ബിസിനസ്സ് പരിപാലിക്കുന്നതിൽ നിന്ന് പിന്മാറേണ്ടിവന്നിരുന്നത് ഒരിക്കലും മനസ്സിലാകാത്തതും വൈരുദ്ധ്യമുള്ളതുമായ ഒരു ക്രമീകരണമായി ഇർവിന് തോന്നി.
യുദ്ധം നടക്കുകയായിരുന്നതിനാൽ അതിനിടയിൽ പിതാവിന്റെ സന്ദർശനങ്ങൾ വളരെ കുറവും ആയിരുന്നു.
കുട്ടികൾ സ്‌പോക്കെയ്ൻ സ്‌കൂളിലൂടെ കടന്നുപോകുമ്പോൾ അമ്മ സ്‌പോക്കാനിലെ നേവി സപ്ലൈ ഡിപ്പോയിൽ സെക്രട്ടറിയൽ ജോലി നോക്കിയിരുന്നു.
ഒരു പ്രാദേശിക ആശുപത്രിയിൽ വേനൽക്കാലത്ത് ജോലി ചെയ്ത ഇർവിൻ പ്രധാനമായും സൈക്യാട്രിക് വാർഡിൽ സഹായിച്ചു.
കാലക്രമേണ മെഡിക്കൽ പ്രശ്‌നങ്ങൾ പരിഹരിക്കുന്ന ചില ഔദ്യോഗികജോലികൾ പിന്തുടർന്നു.
തുടക്കത്തിൽ, മസ്തിഷ്കം എങ്ങനെ പ്രവർത്തിക്കുന്നു എന്നതിനെക്കുറിച്ചുള്ള പ്രശ്നങ്ങൾ ചിന്തിച്ചു.
വാഷിംഗ്ടൺ സ്റ്റേറ്റ് കോളേജിൽ പ്രവേശിക്കുമ്പോൾ പ്രായോഗികവും അവ്യക്തമായ കാര്യങ്ങളിൽ ശ്രദ്ധ കേന്ദ്രീകരിക്കേണ്ടതിന് അവിടെ ന്യൂറോബയോളജിയിൽ കോഴ്സുകളൊന്നും ഉണ്ടായിരുന്നില്ല.
എന്നിരുന്നാലും, പ്രൊഫ. ഹെർബർട്ട് ഈസ്റ്റ്ലിക്ക് ശക്തമായി സ്വാധീനിക്കാൻ കഴിഞ്ഞു.
അദ്ദേഹത്തിന്റെ സുവോളജി വിദ്യാർത്ഥികൾക്ക് സ്വയം ഉയർന്ന നിലവാരത്തിലെത്താൻ അദ്ദേഹം പ്രേരിപ്പിച്ചു.
നാവികസേനയിൽ കുറച്ചു കാലം തുടർന്നതിനുശേഷം ചിക്കാഗോ സർവകലാശാലയിലേക്ക് പോയി.
ഭക്ഷണത്തിൽ ബി 12 ഉണ്ടെങ്കിൽ എലികളുടെ ടിഷ്യൂവിൽ നിന്നും ഡിഎൻ‌എ ഉള്ളടക്കം വർദ്ധിച്ചിട്ടുണ്ടോ എന്ന് നിർണ്ണയിക്കുകയായിരുന്നു പിഎച്ച്ഡി തീസിസ് വിഷയം.
ലാക്ടോബാസിലസിൽ വിറ്റാമിൻ ബി 12 മാറ്റിസ്ഥാപിക്കാൻ തൈമിന് കഴിയുമെന്ന നിരീക്ഷണത്തെ അടിസ്ഥാനമാക്കി എലികളുടെ ടിഷ്യൂകളുടെ ഡി‌എൻ‌എ വിശകലനം ചെയ്തു.
ഡി‌എൻ‌എയുടെ ജനിതക സ്വഭാവം വെളിപ്പെടുത്തിയപ്പോൾ ഈ പ്രോജക്റ്റ് പരാജയപ്പെട്ടെങ്കിലും കരളിന്റെ ഓരോ സെല്ലിലെയും ഡി‌എൻ‌എ ഉള്ളടക്കം ഡയറ്റ് 1 ൽ നിന്ന് വ്യത്യസ്തമാണെന്ന് അദ്ദേഹം കണ്ടെത്തി.
പിഎച്ച്ഡി പ്രവർത്തനത്തിനു വേണ്ടി പുതുവർഷ ബയോകെമിസ്ട്രി പ്രഭാഷണ കുറിപ്പുകളിൽ നിന്ന് ഇ.
കോളിയിൽ സമന്വയിപ്പിച്ച ബാക്ടീരിയോഫേജിന്റെ ന്യൂക്ലിക് ആസിഡ് ഘടകങ്ങളുടെ ഉത്ഭവം നിർണ്ണയിക്കാൻ പുറ്റ്നം / ഇവാൻസ് ഗ്രൂപ്പിന് താൽപ്പര്യമുണ്ടായിരുന്ന വിഷയം തെരഞ്ഞെടുത്തു.
ഫ്രാങ്ക് പുറ്റ്നാമിന്റെ പ്രഭാഷണങ്ങൾ ഹമ്മർസ്റ്റൺ, റിച്ചാർഡ്, സാലുസ്റ്റെ 2 എന്നിവരുടെ പരീക്ഷണങ്ങളെ പശ്ചാത്തലമാക്കി വിവരിച്ചു.
സ്വതന്ത്ര അടിസ്ഥാനമായ 15 എൻ-സൈറ്റോസിൻ ഡിഎൻഎയിൽ ഉൾപ്പെടുത്തിയിട്ടില്ലെന്ന് കണ്ടെത്തിയിരുന്നുവെങ്കിലും 15 എൻ-സൈറ്റിഡിൻ എലിയുടെ കരൾ ഡിഎൻഎയിൽ ഉൾപ്പെടുത്തി.
ഡയോക്സിസൈറ്റിഡിന്റെ ബയോസിന്തസിസിൽ മുഴുവൻ സിറ്റിഡിൻ, റൈബോസ്, എല്ലാം നേരിട്ട് ഉപയോഗപ്പെടുത്താമോ എന്ന് 2004-ൽ സ്റ്റോക്ക്ഹോമിൽ നടന്ന ഒരു യോഗത്തിൽ പീറ്റർ റിച്ചാർഡിൽ നിന്ന് മനസ്സിലാക്കി.
14 സി-സംയുക്തങ്ങൾ സ്വീഡനിലേക്കുള്ള കയറ്റുമതി അക്കാലത്ത് യുഎസ് ആറ്റോമിക് എനർജി കമ്മീഷൻ നിരോധിച്ചിരുന്നു.
അല്ലാത്തപക്ഷം അവർ വ്യക്തമായ ഫോളോ-അപ്പ് പരീക്ഷണം നടത്തുമായിരുന്നു.
ഒരേപോലെയുള്ള യു -14 സി യെ സിറ്റിഡിൻ എന്ന് ലേബൽ ചെയ്തു.
ഇർവിൻ 14CO2- ൽ വളർന്ന യൂഗ്ലീന ഗ്രാസിലിസിൽ നിന്ന് ആർ‌എൻ‌എ ഉണ്ടാക്കി.
വിശകലനം ചെയ്യേണ്ട അടിസ്ഥാനത്തിന് കൈമാറ്റം ചെയ്യുന്നതിനായി ന്യൂക്ലിയോസൈഡുകളെ ന്യൂക്ലിയോസൈഡ് ഫോസ്ഫോറിലേസ്, ഹൈപ്പോക്സാന്തൈൻ എന്നിവ ഉപയോഗിച്ച് നടത്തിയ പരീക്ഷണങ്ങളിൽ പഞ്ചസാരയുടെയും സ്വതന്ത്ര നിർദ്ദിഷ്ട പ്രവർത്തനങ്ങളുടെ നിർണ്ണയം നടത്തേണ്ടതുണ്ടായിരുന്നു.
പേപ്പർ ക്രോമാറ്റോഗ്രാഫി വഴി, റൈബോസൈഡുകളുടെ കടന്നുകയറ്റം തടയാൻ ബോറേറ്റ് അടങ്ങിയ ഒരു മാധ്യമം ഉപയോഗിച്ച് ഡിയോക്സിനോയിസിൻ, സൈറ്റോസിൻ എന്നിവ വേർതിരിക്കാനാകുമെന്ന് കണ്ടെത്തി.
യു -14 സി സിറ്റിഡിൻ ഇ.
കോളി ഡി‌എൻ‌എയുടെ ഡിയോക്സിറൈബോസ് ലേബൽ ചെയ്തിട്ടില്ലെങ്കിലും, എലിയുടെ അവയവങ്ങളിലെ ഡി‌എൻ‌എയുടെ ഡിയോക്സിസൈറ്റിഡിൻ ഏതാണ്ട് ഒരേപോലെ ലേബൽ ചെയ്തിട്ടുണ്ടെന്ന് കണ്ടെത്തി.
14 സി യിലെ പ്യൂരിൻ ഡിയോക്സിൻ ന്യൂക്ലിയോടൈഡ്സ് 3 ലെ റേഡിയോ ആക്റ്റിവിറ്റിയേക്കാൾ വളരെ കൂടുതലാണ്.
അതിനാൽ രണ്ട് മാനദണ്ഡങ്ങൾക്കനുസൃതമായി 14 സി സൈറ്റിഡൈനിൽ നിന്ന് നേരിട്ട് ഡിയോക്സിറൈബോസിലെത്തിയെന്ന് വ്യക്തമായി.
1957-ൽ യു -14 സി യൂറിഡിൻ ഉപയോഗിച്ചുള്ള റീചാർഡ് ഈ പരീക്ഷണം ആവർത്തിക്കുകയും വിപുലീകരിക്കുകയും ചെയ്തു.
ബിരുദാനന്തരം റിബോൺ ന്യൂക്ലിയോടൈഡ് കുറയ്ക്കുന്നതിനുള്ള എൻസൈമോളജി തയ്യാറാക്കാൻ ശ്രമിച്ചു സ്വീഡനിൽ നിന്നുള്ള ഒരു പോസ്റ്റ്-ഡോക്കിൽ യേൽ സന്ദർശിച്ച പീറ്റർ റിച്ചാർഡിൽ നിന്ന് കൂടുതൽ കാര്യങ്ങൾ ഗ്രഹസ്ഥമാക്കിയിരുന്നു.
1948-ലെ ഓഗ്‌സ്റ്റണിന്റെ ചിക്കാഗോയിലെ കെമിസ്ട്രി / ബയോകെമിസ്ട്രി സർക്കിളുകളിൽ ചർച്ചാവിഷയമായിരുന്ന പ്രബന്ധത്തിൽ സ്റ്റീരിയോകെമിസ്ട്രിയിൽ ടെട്രഹെഡ്രൽ കാർബണിലെ സമാന ഗ്രൂപ്പുകളെ തമ്മിൽ വേർതിരിച്ചറിയാനുള്ള എൻസൈം-സബ്സ്ട്രേറ്റ് കോംപ്ലക്‌സിന്റെ കഴിവ് കോംപ്ലക്‌സ് 5 ന്റെ അസമമിതിയുടെ അനന്തരഫലമാണെന്ന് കണ്ടെത്തിയിരുന്നു.
രണ്ടാം ലോക മഹായുദ്ധസമയത്ത് നാവികസേനയിൽ സേവനമനുഷ്ഠിക്കുന്നതിന് ഒരു വർഷം മുമ്പ് റോസ് വാഷിംഗ്ടൺ സ്റ്റേറ്റ് യൂണിവേഴ്സിറ്റിയിൽ ചേർന്നു.
യുദ്ധത്തിൽ നിന്ന് മടങ്ങിയെത്തിയ അദ്ദേഹം 1948-ൽ സയൻസ് ബിരുദവും 1952-ൽ ചിക്കാഗോ സർവകലാശാലയിൽ നിന്ന് ബയോകെമിസ്ട്രിയിൽ പിഎച്ച്ഡിയും നേടി.
ന്യൂയോർക്ക് യൂണിവേഴ്സിറ്റിയിൽ നിന്ന് പോസ്റ്റ്-ഡോക്ടറൽ പഠനവും നടത്തി.
1954 മുതൽ 1963 വരെ യേൽ സ്കൂൾ ഓഫ് മെഡിസിൻ ബയോകെമിസ്ട്രി വിഭാഗത്തിൽ റോസ് സേവനമനുഷ്ഠിച്ചു.
തുടർന്ന് 1963-ൽ ഫോക്സ് ചേസ് കാൻസർ സെന്ററിൽ ചേർന്നു.
1995-ൽ വിരമിക്കുന്നതുവരെ അവിടെ താമസിച്ചു.
1970 കളിൽ പെൻ‌സിൽ‌വാനിയ സർവകലാശാലയിൽ ചേർന്ന അദ്ദേഹം ഫിസിക്കൽ ബയോകെമിസ്ട്രി പ്രൊഫസറായി സേവനമനുഷ്ഠിച്ചു.
2004-ൽ നൊബേൽ സമ്മാനം പ്രഖ്യാപിച്ച സമയത്ത് കാലിഫോർണിയ യൂണിവേഴ്‌സിറ്റി, ഇർവിൻ സ്‌കൂൾ ഓഫ് മെഡിസിൻ , ഫിസിയോളജി, ബയോഫിസിക്‌സ് എന്നീ വകുപ്പിലെ വിശിഷ്ട പ്രൊഫസറായിരുന്നു.
ഇർവിൻ (Ernie) ഫിലാഡൽഫിയയിലെ ഫോക്സ് ചേസ് കാൻസർ സെന്ററിൽ നിരവധി പോസ്റ്റ്ഡോക്ടറൽ റിസർച്ച് ഫെലോകൾക്ക് പരിശീലനം നൽകി.
ആർട്ട് ഹാസ്, ആദ്യമായി യുബിക്വിറ്റിൻ ശൃംഖലകളിൽ നിന്നും കണ്ടെത്തിയ എപിഎഫ് -1 യുബിക്വിറ്റിൻ എന്ന് തിരിച്ചറിഞ്ഞ കീത്ത് വിൽക്കിൻസൺ, ലോകത്തിന്റെ പല ഭാഗങ്ങളിലും യുബി സിസ്റ്റത്തിന്റെ എൻസൈമോളജിസ്റ്റായ സെസിലി പിക്കാർട്ട് എന്നിവർ ഇതിൽ ഉൾപ്പെട്ടിരുന്നു.
റോസിന് 2004-ൽ നൊബേൽ സമ്മാനം ലഭിച്ചു.
ഇർവിൻ റോസ് സെൽ‌ഡ ബുഡെൻ‌സ്റ്റൈനെ വിവാഹം കഴിച്ചു.
നാല് മക്കളുണ്ടായിരുന്നു.
2015 ജൂൺ 2 ന് മസാച്യുസെറ്റ്സിലെ ഡീർഫീൽഡിൽ വച്ച് അദ്ദേഹം അന്തരിച്ചു.
ഭാര്യ 2016-ൽ മരിച്ചു.
അവലംബം Irwin Rose എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇർവിൻഡെയിൽ
ഇർവിൻഡെയിൽ , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയിയിൽ ലോസ്‍ ആഞ്ചെലസ് കൌണ്ടി യിലെ സാൻ ഗബ്രിയേൽ താഴ്‍വരയിൽ സ്ഥിതിചെയ്യുന്ന ഒരു നഗരമാണ്.
2000 ലെ യു.എസ്. സെൻസസിൽ 1,446 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 1,422 ആയി കുറഞ്ഞിരുന്നു.
ഇർവിൻഡെയിൽ നഗരം നിലനിൽക്കുന്ന അക്ഷാംശ രേഖാംശങ്ങൾ 34°7′N 117°58′W ﻿ / ﻿ 34.117°N 117.967°W ﻿ / 34.117; -117.967 (34.112, -117.964) ആണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിന്റെ ആകെ  വിസ്തീർണം 9.6 ചതുരശ്ര മൈൽ (25 ചതുരശ്ര കിലോമീറ്റർ) ആണ്.
ഇതിൽ 8.8 ചതുരശ്ര മൈൽ (23 ചതുരശ്ര കിലോമീറ്റർ) കര ഭൂമിയും ബാക്കി 0.8 ചതുരശ്ര മൈൽ (2.1 ചതുരശ്ര കിലോമീറ്റർ) പ്രദേശം (8.19 ശതമാനം) ജലം ഉൾപ്പെട്ടതുമാണ്.
ഇൽഖാനി സാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Ilkhanate
പതിമൂന്നാം നൂറ്റാണ്ടിൽ പേർഷ്യയിൽ മംഗോൾ സാമ്രാജ്യത്തിന്റെ ഭാഗമായി സ്ഥാപിക്കപ്പെട്ട ഒരു മംഗോളിയൻ ഖാനേറ്റ് ആണ് ഇൽ ഖാനിദ് സാമ്രാജ്യം അഥവാ ഇൽ ഖാനേറ്റ് ( പേർഷ്യൻ : سلسله ایلخانی, മംഗോളിയൻ : Ил Хан улс).
1256-ൽ മംഗോളിയൻ മഹാഖാനായിരുന്ന മോങ്‌കെയുടെ സഹോദരനും ചെങ്കിസ് ഖാന്റെ ഒരു പൗത്രനുമായ ഹുലേഗു ഖാനാണ് ഈ സാ‍മ്രാജ്യം സ്ഥാപിച്ചത് .
1256-ലാണ് ഹുലേഗു ഇറാനിലെത്തിയത്.
വടക്കൻ ഇറാനിലെ അസ്സാസ്സിനുകളെ തോൽപ്പിച്ച് ഇന്നത്തെ തെഹ്രാനിന് തൊട്ടു പടീഞ്ഞാറുള്ള അലമൂട്ടിലെ അവരുടെ കോട്ട തകർത്തത് ഹുലേഗുവിന്റെ ആദ്യകാലസൈനികവിജയങ്ങളിലൊന്നായിരുന്നു.
രണ്ടുവർഷങ്ങൾക്കു ശേഷം 1258 ഫെബ്രുവരിയിൽ മുസ്ലീം ഖലീഫമാരുടെ പൌരാണീകകേന്ദ്രമായ ബാഗ്ദാദ് ഹുലേഗുവിന്റെ നിയന്ത്രണത്തിലായി .
ഭരണം, സംസ്കാരം
ഇൽഖാനികൾ അവരുടെ ഭരണകാലത്ത് വടക്കുകിഴക്ക്, മദ്ധ്യേഷ്യയിൽ അധികാരത്തിലിരുന്ന മറ്റൊരു മംഗോളിയൻ വിഭാഗമായിരുന്ന ചഗതായികളോട് മത്സരിച്ചുകൊണ്ടേയിരുന്നു.
എന്നാൽ സമീപപൂർവ്വദേശത്തെ മംഗോളിയരുടെ ആധിപത്യം അധികകാലം നീണ്ടുനിന്നില്ല.
ഹുലേഗുവിന്റെ മരണത്തോടെ സാമ്രാജ്യം ആധുനിക ഇറാന്റെ അതിരുകളിൽ ഒതുങ്ങി.
പതിമൂന്നാം നൂറ്റാണ്ടിന്റെ അവസാനത്തോടെ മേഖലയിലെ മറ്റു മംഗോൾ രാജാക്കന്മാരെപ്പോലെ  ഇൽ ഖാന്മാരും ക്രമേണ അവരുടെ പരമ്പരാഗതപശ്ചത്തലത്തിൽ മാറ്റം വരുത്തുകയും തങ്ങളുടെ ഇറാനിയൻ പ്രജകളുടെ തദ്ദേശീയഭാഷയും പരമ്പരാഗതസംസ്കാരികരീതികളും ക്രമേണ സ്വായത്തമാക്കി.
ഹുലേഗുവിന്റെ പിൻ‌ഗാമികൾ ബുദ്ധമതവിശ്വാസികളായിരുന്നെങ്കിലും 1295-ൽ ഇൽ ഖാനായിരുന്ന ഘജാൻ, ഇസ്ലാം മതം സ്വീകരിച്ചു.
തുടർന്നുള്ള വർഷങ്ങളിൽ സാമ്രാജ്യത്തിലെ നിരവധി ക്രിസ്ത്യൻ - ജൂത പള്ളികളും, ബുദ്ധവിഹാരങ്ങളും നശിപ്പിക്കപ്പെട്ടു.
പതിമൂന്നാം നൂറ്റാണ്ടിന്റെ അവസാനകാലത്ത് കടലാസ് പണം പുറത്തിറക്കിയത് ഇൽ ഖാനിദ് സാമ്രാജ്യത്തിന്റെ വലിയ ഒരു പരിഷ്കാരമായിരുന്നു.
ഘജാന്റെ സ്ഥാനാരോഹണവും അദ്ദേഹത്തിന്റെ മന്ത്രിയായി വന്ന പേർഷ്യൻ പ്രഭു റഷീദ് അൽ ദീന്റേയ്യും കഴിവുകളും മൂലം സാമ്രാജ്യം സാമ്പത്തികമായി ഉയർച്ച കൈവരിച്ചു .
പതിനാലാം നൂറ്റാണ്ടിന്റെ മദ്ധ്യത്തോടെ ഇൽഖാനി സാമ്രാജ്യം അധഃപതിച്ചു.
ഇർവിൻ–ഗാസ് സിൻഡ്രോം ഇംഗ്ലീഷ് വിലാസം https://ml.wikipedia.org/wiki/Irvine%E2%80%93Gass_syndrome
തിമിര ശസ്ത്രക്രിയയ്ക്കുശേഷം കാഴ്ച നഷ്ടപ്പെടാനുള്ള ഏറ്റവും സാധാരണമായ കാരണങ്ങളിലൊന്നാണ് സ്യൂഡോഫാകിക് സിസ്റ്റോയ്ഡ് മാക്കുലാർ എഡിമ അല്ലെങ്കിൽ പോസ്റ്റ്കാറ്ററാക്റ്റ് സിഎംഇ എന്നീ പേരുകളിലും അറിയപ്പെടുന്ന ഇർവിൻ–ഗാസ് സിൻഡ്രോം .
എസ്. റോഡ്‌മാൻ ഇർവിൻ , ജെ. ഡൊണാൾഡ് എം. ഗാസ് എന്നിവരുടെ ബഹുമാനാർത്ഥമാണ് സിൻഡ്രോം നാമകരണം ചെയ്യപ്പെട്ടത്.
പഴയ തരത്തിലുള്ള തിമിര ശസ്ത്രക്രിയയിലാണ് ഇത് കൂടുതലായി കാണപ്പെടുന്നത്.
അതിൽ 20-60% രോഗികളിൽ പോസ്റ്റ്കാറ്ററാക്റ്റ് സി‌എം‌ഇ സംഭവിക്കാനിടയുണ്ട്, എന്നാൽ ആധുനിക തിമിര ശസ്ത്രക്രിയയിലൂടെ, ഇർവിൻ-ഗ്യാസ് സിൻഡ്രോം സംഭവിക്കുന്നത് ഗണ്യമായി കുറഞ്ഞു.
തിമിരത്തിനുള്ള ചികിത്സയായി ലെൻസിനെ മാറ്റിസ്ഥാപിക്കുന്നത് സ്യൂഡോഫാകിക് മാക്കുലാർ എഡിമയ്ക്ക് കാരണമാകും.
(' സ്യൂഡോഫാകിയ ' എന്നാൽ 'റീപ്ലേസ്‌മെന്റ് ലെൻസ്' എന്നാണ് അർത്ഥമാക്കുന്നത്) ഇതിൽ ഉൾപ്പെടുന്ന ശസ്ത്രക്രിയ ചിലപ്പോൾ റെറ്റിനയെ (കണ്ണിന്റെ മറ്റ് ഭാഗങ്ങൾ) പ്രകോപിപ്പിക്കും, ഇത് റെറ്റിനയിലെ കാപ്പിലറികൾ വിഘടിച്ച് റെറ്റിനയിലേക്ക് ദ്രാവകം ഒഴുക്കുന്നു.
ആധുനിക ലെൻസ് മാറ്റിസ്ഥാപിക്കൽ സാങ്കേതിക വിദ്യകൾ കാരണം ഇത് ഇന്ന് വളരെ കുറവാണ്.
ഇർ‌വിംഗ് ബെർലിൻ ഇംഗ്ലീഷ് വിലാസം https://ml.wikipedia.org/wiki/Irving_Berlin 1911-ൽ അലക്സാണ്ടേഴ്സ് റാഗ്‌ടൈം ബാൻഡ്, എഡിസൺ അംബെറോൾ സിലിണ്ടർ, ബില്ലി മുറെ എന്നിവർ അവതരിപ്പിച്ചു.
ഒരു അമേരിക്കൻ സംഗീതജ്ഞനും ഗാനരചയിതാവുമായിരുന്നു ഇർ‌വിംഗ് ബെർലിൻ .
(ജനനം ഇസ്രായേൽ ഇസിഡോർ ബെയ്‌ലിൻ; യദിഷ്: ישראל ביילין; മെയ് 11, 1888 - സെപ്റ്റംബർ 22, 1989) അമേരിക്കൻ ചരിത്രത്തിലെ ഏറ്റവും മികച്ച ഗാനരചയിതാവിൽ ഒരാളായി പരക്കെ കണക്കാക്കപ്പെടുന്നു.
അദ്ദേഹത്തിന്റെ സംഗീതം ഗ്രേറ്റ് അമേരിക്കൻ ഗാനപുസ്തകത്തിന്റെ വലിയൊരു ഭാഗമാണ്.
ഇംപീരിയൽ റഷ്യയിൽ ജനിച്ച ബെർലിൻ അഞ്ചാം വയസ്സിൽ അമേരിക്കയിലെത്തി .
1907-ൽ അദ്ദേഹത്തിന്റെ ആദ്യ ഗാനം "മാരി ഫ്രം സണ്ണി ഇറ്റലി" പ്രസിദ്ധീകരിച്ചു.
പ്രസിദ്ധീകരണ അവകാശമായി 33 സെൻറ് അദ്ദേഹം സ്വീകരിച്ചിരുന്നു.
1911-ൽ അദ്ദേഹത്തിന്റെ ആദ്യത്തെ പ്രധാന അന്താരാഷ്ട്ര ഹിറ്റായ " അലക്സാണ്ടേഴ്സ് റാഗ്‌ടൈം ബാൻഡ് " നേടി.
അദ്ദേഹം ബ്രോഡ്‌വേയിലെ മ്യൂസിക് ബോക്സ് തിയേറ്റർ ഉടമയും ആയിരുന്നു.
ബെർലിന് ഷീറ്റ് സംഗീതം വായിക്കാൻ കഴിയില്ലെന്ന് പൊതുവെ വിശ്വസിക്കപ്പെടുന്നു.
മാത്രമല്ല ട്രാൻസ്പോസിംഗ് ലിവർ കൊണ്ട് സജ്ജീകരിച്ചിരിക്കുന്ന ഇഷ്‌ടാനുസൃത പിയാനോ ഉപയോഗിക്കാതെ എഫ്-ഷാർപ്പിന്റെ കീയിൽ മാത്രമേ വായിക്കാൻ കഴിയൂ എന്ന പരിമിതിയുള്ള ഒരു പിയാനോ വായനക്കാരൻ കൂടി ആയിരുന്നു അദ്ദേഹം.
"അലക്സാണ്ടേഴ്സ് റാഗ്‌ടൈം ബാൻഡ്" ഇർവിൻ ബെർലിന്റെ സ്വദേശമായ റഷ്യയുടെ വിദൂര സ്ഥലങ്ങളിൽ ഒരു അന്തർദ്ദേശീയ നൃത്ത ഭ്രമത്തിന് കാരണമായി.
ഇത് "ഭ്രമത്തിന്റെ അതിർവരമ്പുകൾ ഉപേക്ഷിച്ച് റാഗ്‌ടൈം ബീറ്റിലേക്ക് സ്വയം പറന്നു."
കാലക്രമേണ അദ്ദേഹം അമേരിക്കൻ ഭാഷയിൽ സംഗീതവും വരികളും എഴുതുന്നതിൽ പ്രശസ്തനായിരുന്നു.
പ്രാദേശിക ഭാഷ സങ്കീർണ്ണമല്ലാത്തതും ലളിതവും നേരിട്ടുള്ളതുമായിരുന്നു.
"രാജ്യത്തിന്റെ യഥാർത്ഥ ആത്മാവായി" കണ്ട "ശരാശരി അമേരിക്കക്കാരന്റെ ഹൃദയത്തിൽ എത്തിച്ചേരുക" എന്നതായിരുന്നു അദ്ദേഹത്തിന്റെ പ്രഖ്യാപിത ലക്ഷ്യം.
" അദ്ദേഹം അതു പ്രാവർത്തികമാക്കുമ്പോൾ, ബെർലിന്റെ നൂറാം ജന്മദിനാഘോഷത്തിൽ വാൾട്ടർ ക്രോങ്കൈറ്റ് പറഞ്ഞു. അദ്ദേഹം "ഈ രാജ്യത്തിന്റെ കഥ എഴുതാൻ സഹായിച്ചു കൊണ്ട് നമ്മൾ ആരാണെന്നതും നമ്മുടെ ജീവിതത്തെ രൂപപ്പെടുത്തുന്ന സ്വപ്നങ്ങളും അദ്ദേഹം പകർത്തുന്നു"
നൂറുകണക്കിന് ഗാനങ്ങൾ അദ്ദേഹം എഴുതി.
അവയിൽ പലതും പ്രധാന ഹിറ്റുകളായി മാറി.
ഇത് മുപ്പത് വയസ് തികയുന്നതിനുമുമ്പ് അദ്ദേഹത്തെ പ്രശസ്തനാക്കി.
60 വർഷത്തെ തന്റെ കരിയറിൽ 1,500 ഗാനങ്ങൾ അദ്ദേഹം എഴുതി, 20 ഒറിജിനൽ ബ്രോഡ്‌വേ ഷോകൾക്കും 15 യഥാർത്ഥ ഹോളിവുഡ് ചിത്രങ്ങൾക്കുമായി ഗാനങ്ങൾ എട്ട് തവണ അക്കാദമി അവാർഡിനായി നാമനിർദ്ദേശം ചെയ്യപ്പെട്ടു.
"അലക്സാണ്ടേഴ്സ് റാഗ്‌ടൈം ബാൻഡ്", " ഈസ്റ്റർ പരേഡ് ", " പുറ്റിൻ ഓൺ ദി റിറ്റ്‌സ് ", " ചീക്ക് റ്റു ചീക്ക് ", " വൈറ്റ് ക്രിസ്മസ് ", " ഹാപ്പി ഹോളിഡേ ", " എനിതിങ് യു കാൻ ഡു" (ഐ കാൻ ഡു ബെറ്റെർ) , ദേർ ഈസ് നോ ബിസിനസ് ലൈക്ക് ഷോ ബിസിനസ് ,  എന്നിവ ഉൾപ്പെടെ നിരവധി ഗാനങ്ങൾ ജനപ്രിയ തീമുകളും ദേശീയഗാനങ്ങളും ആയി മാറി.
അദ്ദേഹത്തിന്റെ ബ്രോഡ്‌വേ മ്യൂസിക്കൽ, 1943-ൽ പുറത്തിറങ്ങിയ സിനിമ ദിസ് ഈസ് ആർമിയിൽ റൊണാൾഡ് റീഗനുമൊത്ത് , കേറ്റ് സ്മിത്ത് ബെർലിന്റെ " ഗോഡ് ബ്ലെസ് അമേരിക്ക " ആലപിച്ചു.
ഇത് ആദ്യമായി 1938-ൽ അവതരിപ്പിച്ചു.
ബെർലിന്റെ ഗാനങ്ങൾ 25 തവണ ചാർട്ടുകളിൽ ഒന്നാമതെത്തിയിട്ടുണ്ട്, കൂടാതെ ആൻഡ്രൂസ് സിസ്റ്റേഴ്സ് , എഡ്ഡി ഫിഷർ , അൽ ജോൾസൺ , ഫ്രെഡ് അസ്റ്റെയർ , എഥേൽ മെർമൻ , ലൂയിസ് ആംസ്ട്രോംഗ് , ഫ്രാങ്ക് സിനാട്ര , ഡീൻ മാർട്ടിൻ , എൽവിസ് പ്രെസ്ലി , ജൂഡി ഗാർലൻഡ് , ബാർബറ സ്‌ട്രൈസാൻഡ് , ലിൻഡ റോൺസ്റ്റാഡ് , റോസ്മേരി ക്ലൂണി , ഷെർ , ഡയാന റോസ് , ബിംഗ് ക്രോസ്ബി , സാറാ വോഗൺ , റൂത്ത് എട്ടിംഗ് , ഫാനി ബ്രൈസ് , മെർലിൻ മില്ലർ , റൂഡി വാലി , നാറ്റ് കിംഗ് കോൾ , ബില്ലി ഹോളിഡേ , ഡോറിസ് ഡേ , ജെറി ഗാർസിയ , വില്ലി നെൽ‌സൺ , ബോബ് ഡിലൻ , ലിയോനാർഡ് കോഹൻ , എല്ല ഫിറ്റ്സ്ജെറാൾഡ് , മൈക്കൽ ബബിൾ , ലേഡി ഗാഗ , ക്രിസ്റ്റീന അഗ്യുലേര ഉൾപ്പെടെ നിരവധി ഗായകർ ഈ ഗാനങ്ങൾ വീണ്ടും റെക്കോർഡുചെയ്‌തു.
ബെർലിൻ 1989-ൽ തന്റെ 101-ആം വയസ്സിൽ അന്തരിച്ചു.
കമ്പോസർ ഡഗ്ലസ് മൂർ സമകാലീനരായ മറ്റെല്ലാ ഗാനരചയിതാക്കളിൽ നിന്നും ബെർലിനെ വേർതിരിക്കുന്നു.
പകരം സ്റ്റീഫൻ ഫോസ്റ്റർ , വാൾട്ട് വിറ്റ്മാൻ , കാൾ സാൻഡ്ബർഗ് എന്നിവരോടൊപ്പം അദ്ദേഹത്തെ ഒരു "മികച്ച അമേരിക്കൻ മിനിസ്ട്രൽ" എന്ന നിലയിൽ ഉൾപ്പെടുത്തിയിട്ടുണ്ട്.
കമ്പോസർ ജോർജ്ജ് ഗെർഷ്വിൻ അദ്ദേഹത്തെ "ഇതുവരെ ജീവിച്ചിട്ടുള്ളതിൽ വച്ച് ഏറ്റവും മികച്ച ഗാനരചയിതാവ്" എന്ന് വിശേഷിപ്പിച്ചു.
സംഗീതസംവിധായകൻ ജെറോം കേൺ അദ്ദേഹത്തെക്കുറിച്ച് വിലയിരുത്തിയത് അമേരിക്കൻ സംഗീതത്തിനകത്ത് ഇർ‌വിംഗ് ബെർലിന് സ്ഥാനമില്ല.
അദ്ദേഹം പൂർണ്ണമായും അമേരിക്കൻ സംഗീതമാണ്.
" അവലംബം ഉറവിടങ്ങൾ Berry, David Carson (2001). "
Gambling with Chromaticism?
Extra-Diatonic Melodic Expression in the Songs of Irving Berlin," Theory and Practice 26, 21–85. Berry, David Carson (1999). "